CELEX: C2006/294/43
Language: et
Date: 2006-12-02 00:00:00
Title: Kohtuasi C-380/06: 15. septembril 2006 esitatud hagi — Euroopa Ühenduste Komisjon versus Hispaania Kuningriik

2.12.2006   
            
            
               ET
            
            
               Euroopa Liidu Teataja
            
            
               C 294/25
            
         15. septembril 2006 esitatud hagi — Euroopa Ühenduste Komisjon versus Hispaania Kuningriik
   (Kohtuasi C-380/06)
   (2006/C 294/43)
   Kohtumenetluse keel: hispaania
   Pooled
   
      Hageja: Euroopa Ühenduste Komisjon (esindajad: B. Schima ja S. Pardo Quintillán)
   
      Kostja: Hispaania Kuningriik
   Hageja nõuded
   
               —
            
            
               Tuvastada, et kuna Hispaania Kuningriik võimaldas 29. detsembri 2004. aasta seadusega 3/2004 hilinenud maksmisega võitlemise kohta äritehingute puhul kehtestada teatud toiduainete ja laiatarbekaupade eest tasumiseks 90-päevase tähtaja ning viivitas teatud sätete jõustamisega 1. juulini 2006, on Hispaania Kuningriik rikkunud kohustusi, mis tulenevad Euroopa Parlamendi ja nõukogu 29. juuni 2000. aasta direktiivi 2000/35 (1) hilinenud maksmisega võitlemise kohta äritehingute puhul artikli 3 lõigetest 1, 2 ja 4.
            
         
               —
            
            
               Mõista kohtukulud välja Hispaania Kuningriigilt.
            
         Väited ja peamised argumendid
   Direktiiv 2000/35 ei näe mingil juhul ette võimalust kohaldada selle sätteid osaliselt või järk-järgult. Seega on 1. juulini 2006 edasilükkamine vastuolus artikli 3 lõigetes 1 ja 2 sätestatuga. Samuti rikub see sama artikli lõikes 4 sätestatut, mille kohaselt peavad liikmesriigid tagama, et võlausaldajate ja konkurentide huvides on olemas piisavad ja tulemuslikud vahendid vältimaks äärmiselt ebaõiglaste tingimuste jätkuvat kasutamist.
   Seega ei saa maksimaalselt 60-päevase tähtaja kohaldamise edasilükkamist käsitleda täiendava nõudena võlausaldajate kasuks ning see ei ole mingil juhul lubatav, arvestades eeskätt asjaolu, et siseriiklikud õigusnormid direktiivi 2000/35 ülevõtmiseks pidid olema vastu võetud hiljemalt augustiks 2002.
   
      (1)  EÜT L 200, lk 35; ELT eriväljaanne 17/01, lk 226.